Cataluña

Cataluña (oficialmenti Catalunya en catalán, Cataluña en castellanu i Catalonha en aranés) es una comuniá utónoma d'España i, por me la su estória, es consierá comu una nacionalidá estórica.Articulo 1 el estatutu d'autonomia S'alcuentra assitiá ena parti norti la Península Ibérica, hiziendu arrayu con Aragón al oesti, mentris que pol norti linda con Fráncia i pol esti da pal mari Mediterráneu i pol sul, cona Comuniá Valenciana. La su capital ejecutiva, judicial i legislativa es Barcelona.

Nel territoriu catalán abitan ogañu 7.364.078 pressonasPadrón Monicipal a 1 jeneru de 2008, Instituto Nacional d'Estaística en 946 monicípius de los que 63 superan los 20.000 abitantis (enos que vivi el 70 pol cientu la puebración catalana). Dos tercius de la puebración vivi ena Área urbana de Barcelona. Constitui un territoriu mu densu i endustrializau, liderandu el setol en España endi el sigru XIX i la su economia es la mas emportanti d'entri las comuniais autónomas, ya que representa el 18,7% del PIB español,Instituto Nacional de Estadística, Contabiliá Regional d'España (prencipalis resultaus) Estrutura polcentual del PIB a precius de mercau, sigún datu a fecha de 2007 huendu la cuarta en PIB per cápita, al atrás de País Vascu, Navarra i Comunidá de Mairil.

Cataluña hue duranti la Edá Meia unu los territorius que asiajarun el patrimoñu del rei d'Aragón, conociu pola estoriografia posteriol comu la Corona d'Aragón. Una parti emportanti de la atual Cataluña, holmá polos condalgus d'Osona, Besalú i Gerona, qu'en el sigru XII eran vasallus del condi de Barcelona, s'unierun dinásticamenti al réinu d'Aragón pol matrimoñu entri la ija de Ramiro II d'Aragón i Ramón Berenguer IV de Barcelona en 1137. Nel sigru XIV, ya comu Prencipau de Cataluña, tuvu un destacau papel económicu nel marcu del comerciu mediterráneu. Con el declivi la Corona decayó Cataluña, que no golvió a destacal hata la endustrialización. La su estória i la su luenga son mu valorás por algunus delos sus abitantis i pa muchus son la basi de la su identidá coletiva.

 Olganización del territóriu 
Se devii en cuatru províncias: Barcelona, Tarragona, Léria (Lleida) i Gerona (Girona), i en sieti àmbits funcionals territorialsPlan Territorial de Cataluña, Lei 1/1995, de 16 de marçu. (en catalán) i en 41 comarcas.Municat, monicípius i comarcas de Cataluña. (catalán, español, inglés) Los sieti àmbits son:
 Àmbit Metropolità de Barcelona
 Alt Pirineu i Aran
 Comarques gironines
 Comarques centrals
 Terres de Lleida
 Camp de Tarragona
 Les Terres de l'Ebre

 Referencias 

 Atijus 

 Web de la Generalitat de Cataluña
 Estatutu d'autonomía
 Redi básica carreteras de Cataluña

Categoría:Comuniais autúnomas d'España